Exqrch/javanese-Komodo-pixelgpt huggingface dataset:
Panda ugi saged dipunwastani kéwan omnivora (saged dipunwastani Karnivora, Omnivora, Hèrbivor), amargi panda ugi mangan endhog lan gegremet
Kekalihipun punika ngandhut protéin kang diperlokaken panda
Kuping panda obah-obah nalika panda lagi mangan
Panda punika kalebet kéwan ingkang kaancam cures
Panda punika gadhah libido ingkang kedhik saéngga radi kirang anggénipun reprodhuksi.
Terry Putri Terry Putri utawa kang duwé jeneng dawa Terry Naharyana Enani Putri iku salah siji aktris, bintang modhél lan presenter program televisi
Terry miwiti karir dadi bintang iklan prodhuk "Wim Cycle" (1996) lan "PRV Electronic", (1999)
Sawisé iku, Terry Putri main ing seni peran lan presenter
Sinetron kang tau dibintangi Terry Putri "Rada Pahlawan Kebajikan" nalika taun 2000, "Saras Pembela Kebenaran" (2001), "Ryo, Penyelamat Bumi" (2002), "Cowok Ok Cewek Ok-Warkop" (2004), "Putri Duyung 2" (2004) lan "Sheila" (2003-2004)
Saliyané dadi juru main sinétron, Terry uga dadi presenter gosip "Insert" kang dibabarake déning TransTV, program acara "sport" (Trans7), program "game", kuis, jalan-jalan lan "talk show"
Terry Putri lair ing Banjarmasin tanggal 1 Dhésèmber 1979
Terry Putri iku putrane H
Yusrip Enaniey (alm) lan H
Terry Putri duwé adhi putri kang jenenge Dewi Oktaviana Enani Putri lan Jeananiey Adinda Putri
Terry Putri dilamar Rulli Johan nalika 3 Dhésèmber 2002
Terry nikah tanggal 5 Dhésèmber 2009 ing Masjid Nurul Badar, Pasar Minggu, Jakarta Selatan, kanthi mas kawin wujud ali-ali emas putih 9,7 gram saha berliyan ing 12 titik, kadar 0,2 karat.
Iwa-K Iwa-K utawi Iwa Kusuma (#ALIH)
Iwa K punika salah satunggaling penyanyi ingkang gadhah aliran rap ingkang asalipun saking Indonésia
Iwa K punika anak nomer kalih saking sedhérék ingkang cacahipun sekawan
Iwa K sampun ndamel grup rap nalika taksih sekolah wonten ing SMA
Iwa K lajeng misuwur kaliyan uest Band, Macan' Riupasa, Tori Sudarsono, Yudis DwiKorana, Satya "Nti" M & Gustav saha wiwit mlebet studio rekaman
Album ingkang sampun dipunrilis inggih mneika album ingkang irah-irahanipun Tak Kan nalika taun 1989, lajeng album Meliyana Manuhutu 'Beatify' nalika taun (1990) ingkang dipunrilis wonten ing Jepang
Nalika taun 1993, Iwa nedahaken manawi piyambakipun rapper lumantar album kanthi irah-irahan "Kuingin Kembali"
Sasampunipun satunggal taun, Iwan lajeng pikantuk penghargaan wujud BASF Award saking album kaping kalih kanthi irah-irahan "Topeng"
Album salajengipun inggih punika "Kramotak" nalika taun 1996 saha Mesin Imajinasi (1998)
Album-album punika sukses ing pasaran
Kajawi dados rapper, Iwa-K ugi dados presenter ulah raga
Iwa K ugi nampa penghargaan saking Panasonic Award tigang taun dangunipun kanthi kategori presenter ulah raga jaler ingkang saé piyambak
Iwa K ugi akting sinétron sha filem.Sinetron ingkang dipunbintangi Iwa K irah-irahanipun BUNG JENDERAL saha filem layar lebar "KULDESAK"
Sasampunipun pacaran dangunipun tigang taun, Iwa banjur nikah kaliyan Selfi nalika tanggal 4 Mèi 2007
Iwa saha Selvi banjur kolaborasi wonten ing dhuet album kang "unik", amarga nggabungaken unsur rap kaliyan dhangdhut
Album punika irah-irahanipun "YIN DAN YANG" ingkang dipunrilis taun 2009.
Boy Noya Boy Noya (#ALIH)
Boy Noya punika salah setunggaling présènter pawarta tivi Indonésia
Sapunika Boy Noya nggabung kaliyan salah setunggaling stasiun tivi swasta ingkang namanipun Metro TV
Boy Noya punika alumni saking Universitas Kristen Indonesia
Nalika kuliyah, Boy Noya mendhet jurusan hukum
Sasampunipun punika, Boy Noya lajeng nggabung kanggé ndhèrèk pelatihan singkat ngenani babagan jurnalis tivi saking TF1 France
Nalika taun 1993 Boy Noya miwiti karir dados wartawan
Boy Noya kang sepisanan dados wartawan wonten ing dintenan Kompas
Sasampunipun punika, nalika taun 1994 dumugi taun 2000 Boy Noya lajeng pindhah wonten salah setunggaling stasiun tivi swasta ingkang namanipun ANTV
Nalika nyambut damel wonten ing Antv, Boy Noya dados salah setunggaling présènter acara ulah raga
Kajawi punika Boy Noya ugi taksih nyambut damel dados panyerat lepas wonten ing médhia-médhia cithak upaminipun wonten ing Kalawarti Liga Italia saha Kalawarti Liga Inggris ngantos taun 2000
Nalika taun 2000, Boy NOya ugi nyerat buku pandhuan Piala Éropah 2000
Sasampunipun punika, nalika taun 2000, Boy Noya lajeng pindhah panyambutdamelipun wonten ing Metro TV
Wonten ing Metro Tv, Boy Noya dados présènter pawarta ulah raga
Boy Noya ugi taksih dados présènter ulah raga wonten ing Metro TV ngantos sapunika
Boy Noya gadhah hobi maos saha ulah raga
Boy Noya punika remen kaliyan salah setunggaling klub bal-balan Italia ingkang dipunwastani Juventus FC
Boy Noya saged wicara kanthi ngginakaken basa Inggris kaliyan basa Indonésia
Miturut Boy Noy, ulah raga langkung ngremenaken tinimbang pulitik.
Adenosin Triphosphate Adenosin Triphosphate utawa kang kerep disingkat ATP ya iku senyawa kimia kang duwé énergi dhuwur kang kasusun saka ikatan adenin purin kang katalén ing gula kang duwé kandhungan 5 atom C, ya iku ribose lan 3 gugus fosfat
Ikatan kimiané labil meski ATP iku éwoning molekul kang duwé énergi dhuwur, dadi gampang ngesotna gugus fosfat
Sawektu sél mbutuhna énergi, ATP bisa dipecah nganggo réaksi hidrolisis (réaksi nganggo banyu) lan kadhapur énergi kang diangkud saéngga bisa diangkud lan dienggo déning kabéhan pérangan sél iku
Énergi kang ana ing ATP iku dipecah dhisik nganggo cara hidrolisis ya iku ngesotna 2 ikatan fosfat ya iku antara ikatan fosfat kapindho lan kaping telu bakal dikasilna Adenosin Difosfat (ADP)
Ing réaksi hidrolisis bakal dienggo déning sél kanggo aktivitas
Owahé ATP dadi ADP dipiloni déning pembebasan énergi 7,3 kalori per mol
Kedadéyan owahé ATP dadi ADP iku réaksi bolak-balik, réaksiné iku kaya iki: ATP ADP + P + 7,3 kalori/mol Fungsi ATP iku kanggo nyimpen énergi cadhangan kang bisa dienggo nalika-wektu lan sifaté universal (réaksi bolak-balik) dadi ATP uga diarani universal energy carrier
Ing nganggo énergi ATP iku éféktif banget amarga namung kadadéan sesistem ya iku namung njupuk énergi saka sumber ATP.
Mutasi Mutasi ya iku owahé tatanan matéri génetik kang rupané gén utawa kromosom saka indhividhu lan diwarisna mara génerasi sawisé
Mutasi iku bisa kadadéan ing gén kang diarani mutasi gén, mutasi uga bisa kadadéan ing kromosom kang diarani mutasi kromosom
Mutasi kang kadadéan ing sél-sél gamét bakal menurun sifaté, nanging yèn mutasi iku kadadéan mung ing sél-sél somatik makaperubahan iku bakal mung kadadéan ing indhividhu iku lan ora menurun
Herman Yoseph Muller iku duwé pendhapat déné mutasi kang kadadéan ing sél-sél somatik ora bakal nggawa pangowahan ing keturunané
Mutasi kang kadadéan ing sél-sél gamét akèh-akéhé iku sél létal sedurungé dilairna utawa sedurungé gedhé (diwasa)
Mutagénesis iku prosés kedadéyané mutasi
Indhividhé kang ngalami mutasi iku diarani mutan
Faktor kang nyebabna anané mutasi ya iku mutagen
Kasil saka mutasi iku angél diamati amarga: 1.Gén kang ngalami mutasi ing indhividhu tartamtu ora &&&& 2
Gén kang ngalami mutasi lumrahé sifaté letal saéngga ora bisa diamati
Lumrahé indhividhu iku bakal mati sadurungé diwasa
Gén kang ngalami mutasi lumrahé duwé sipat resesif saéngga ing kondhisi héterozigot durung bisa katon.
Menara Juche Menara Juche ingkang dipunresmekaken ing tanggal 15 April 1982, sareng kaliyan HUT kaping 70 pimpinan Koréa Lor inggih punika Kim Il-sung
Menara punika nginggilipun 150 mèter lan ing pungkasanipun wonten obor ingkang dipundamel saking bahan langka
Menara dipundamel saking 70 kulit granit, ingkang ateges lambang gesangipun Kim Il-sung wekdal punika
Menara punika gadhah ateges ide kamandirian Juche kanthi wentuk arsitèktur tugu jinis pagoda sèla ingkang dipunyasa ing pramodern Koréa
Wonten grup patung ing ngajengipun menara inggih punika tigang tokoh inggih punika tiyang ingkang nyambut damel, wong tani, lan intelektual ingkang bekta palu, clurit, lan bekta kuas
Sedya punika ateges sipat struktur kelas Parté
Menara boten tebih saking kali Taedong mlampah ngelajengipun kitha Pyongyang
Tradisi ing Kumsusan Memorial Palace
Ing mangsa semi, Mangyongdae lan Kumsusan Memorial Palace dados papan pinujon rakyat Koréa amargi papan punika minangka papan kalairan Présidhèn Kim Il Sung, sapanunggalipun punika wonten pasareanipun
Panggènipun Mangyongdae boten tebih saking Pyongyang
Saking kainggilanipun punika, saged dipuntingali paningalan ing pundhi kemawon pramila papan punika dipunsebat Mangyong utawi Sedasa Ewu Paningalan.
Sirkuit Sentul Sirkuit Internasional Sentul ya iku sirkuit balap kang mapan ana ing désa Sentul, kacamatan Babakan Madang, kabupatèn Bogor, Jawa Kulon, Indonésia
Sirkuit iki sok minangka balap motor lan uga ajang Asian F3 lan uga wis tau kacathet dadi penyelenggara MotoGP nganti tekan pungkasan taun 1997
Panjang sirkuit iki yaiku 3.965 m
Usaha nalika yasa sirkuit Formula Siji kang kaping loro ana ing Asia sawisé Jepang ya iku ana ing Indonésia, watara limolas taun kapungkur nalika Hutomo Mandala Putra-putra présidhèn Republik Indonésia nalika iku H.M
Soeharto-dadi pelopor kanggo yasa salah siji sirkuit ana ing Sentul
Sirkuit sentul kang dawané 4,12 ? iki dikarepake bisa ndadèkake Indonésia dadi salah siji nagara nagara kang nyelenggarakake Formula Siji, nganti tekan pungkasan taun 1997, krisis monetèr ana ing wewengkon Asia nyebabake sirkuit sentul ora mungkin manèh kanggo nindakaké balapan Formula One
Rampung dibangun nalika tauan 1994, fasilitas kang ana ing sirkuit iki saiki wis kalah déning parkembangan jaman kang sansaya rikat, prakara iku nyebabake sirkuit iki ora layak menah dadi salah siji sirkuit kang bisa nyelenggarakake ajang balap super cepat sekelas kaya Formula Satu
Nanging sirkuit iki tetep cocog kanggo pembalap kang mèlu kompetisi ana ing ajang Asian Formula 3 Super Series
Sawisé sirkuit iki didandani sirkuit iki dinyatakake layak déning FIA kanggo nylelenggarakake balap kaya balapan A1 Grand Prix, ya iku tingkat nomer 2 (tingkat 1 ya iku standar kanggo balap sekelas F1) mula sirkuit sentul minangka nyelenggarakake A1 Grand Prix sadawané rong taun ya iku taun 2005-06 lan 2006-07).
Farhat Abbas Farhat Abbas (#ALIH) inggih punika pengacara ingkang kawentar minangka pengacara ingkang asring mbiyantu ngurus kasusipun para selebritis
Panjenenganipun lajeng dados kawentar kados selebritis
Panejenenganipun naté palakrami kaliyan penyanyi Nia Daniati
Farhat natè dados calon législatif kanthi mlebet Parté Karya Peduli Bangsa (PDKB), panjenenganipun kawentar kanthi solah bawa ingkang kontroversial ingkang asring ngadhepi masalah kaliyan sawatawis tiyang èstri
Farhat naté dipunkabaraken palakrami kaliyan pawèstri ingkang namanipun Ani Muryadi, ingkang statusipun sampun randha
Ngantos wonten kabar malih manawi Farhat sampun palakrami kaliyan Ani ing tanggal 19 Mèi 2005
Saking kasus kasebat punika kekalihipun gantos dhateng masalah sanèsipun inggih punika tuntutan utang
Tiyang èstri sanèsipun ingkang ugi dipunkabaraken naté palakrami kaliyan Farhat inggih punika artis sinétron Kumalasari
Lajeng kaliyan tiyang èstri sanèsipun ingkang namanipun Melani sukmawati alias Lala, ingkang ugi ngakeni naté palakrami kaliyan Farhat
Sanajan ramé dipunpawartosaken kanthi kasus-kasus tuntutan "para tiyang èstri" punika nanging pungkasanipun pawartos ical piyambak
Farhat pikantuk posisi ingkang kados sapunika minangka pengacara ingkang kawentar ing yuswa ingkang relatif taksih enèm
Sanajan boten saged dipunsangkal manawi karier priyantun jaler lulusan Fakultas Hukum Universitas Pasundan Bandung punika dados kawentar sasampunipun palakrami kaliyan penyanyi Nia Daniati
Cameron Diaz Cameron Diaz utawi kanthi nama jangkep Cameron Michelle Diaz (#ALIH) ing San Diego, California, Amérikah Sarékat inggih punika salah satunggalipun artis saking Amérikah Sarékat
Panejenganipun punika putra kaping kalih saking tiga sadhèrèk kanthi kakang ingkang namanipun Chimene Diaz lan rayi Michael Diaz
Gayutan kaliyan sajarah pagesanganipun, Cameron Diaz punika sadèrèngipun naté gadhah sesambetan mirunggan kaliyan prodhuser filem Carlos De La Torre, aktor Matt Dillon, Jared Leto, lan musisi métal personil NSYNC Justin Timberlake ngantos kalih taun dangunipun
Nanging sesambetan mirunggan kaliyan Timberlake ingkang kathah pikantuk sorotan saking médhia boten saged langgeng lan pedhot amargi bénten yuswa
Cameron Diaz miwiti karièripun ing panggung modhèl nalika nembé yuswa 16 taun, sasampunipun lulus SMA
Nalika samanten panejenenganipun dipunkonntrak déning agèn modhèlling ingkang namanipun "Elite Model Management"
Boten sawatawis dangu, panjenenganipun lajeng nyambut damel minangka modhèl prodhuk misuwur kados "Calvin Klein" lan "Levi's"
Nalika yuswa 17 taun panjenenganipun dados samak ngajeng kalawarti "Seventeen" édhisi wulan Juli 1990
Karièripun ing jagad akting dipunwiwiti taun 1994
Nalika samanten, Cameron miwiti karièr ing jagad punika kanthi dados paraga Tina Carlyle ing filem "The Mask".
Wong Uzbèk Uzbek iku salah siji suku Bangsa Turkik kang akèh urip ing Uzbekistan, Asia Tengah
Wong Uzbek uga akèh kang urip ing Afganistan, Tajikistan, Kyrgyzstan, Turkmenistan, Kazakhstan, Ruslan lan provinsi Xinjiang ing Républik Rakyat Cina
Paling sithik wong Uzbek ana ing Iran, Turki, Pakistan, Amérika Lor lan Éropa Kulon
Jeneng Uzbekistan pisanan saka Uzbekistan Khan, salah siji panguwasa ing sangisoré Kakaisaran Mongol ing abad angka 14
Nalika abad 15, nalika bebarengan pecahé Kakaisaran Mongolia para pedagang Uzbekistan lumaku ing sadawané Jalur Sutra liwat Xinjiang kanggo bisnis
Wong suku Uzbek akèh kang dadi wong tani lan ngopèni wedhus, lan jaran
Cacahé wong Uzbek kurang luwih ana 14.800 ing Cina, mligi kang mapan ing Yining, Tacheng, Kashgar, Urumqi, Shache, lan Yecheng ing Dhaérah Otonom Uigur Xinjiang
Lumrahé wong Uzbek iku wong kutha
Para wargané wis éntuk pendhidhikan, ngèlmu, lan kerajinan
Mung sithik saka wong kang urip ing Xinjiang kidul, uripé dadi wong tani
Suku bangsa Uzbek duwé basa dhéwé, ya iku kang diduwèni Turki Austronesia saka Filum Altai
Karakter basané iku nggunakaké tembung-tembung fonètik miturut alfabèt Arab
Miturut carita punjeré peradhaban bangsa Uzbek ana ing Lembah Ferghana.
Muhammad Quraish Shihab Muhammad Quraish Shihab ya iku ulama, cendekiawan muslim Indonésia, lan uga mufasir (ahli tapsir) Al-Quran kang bisa nerjemahke al-qur’an sajeroning konteks jaman saiki lan jaman modhèren
Jeneng jangkepe ya iku Muhammad Quraish Shihab
Dhèwèké lair tanggal 16 Fèbruari 1944 ing Rapang, Sulawesi Kidul
Dhèwèké saka kulawarga keturunan Arab
Quraish Shihab ya iku kakang saka manten Menko Kesra ing Kabinet Indonésia Bersatu, ya iku Alwi Shihab
Quraish Shihab ya iku putra saka Prof
KH Abdurrahman Shihab, sawijining ulama lan guru besar ing babagan tapsir
Abdurrahman shihab uga sawijining tokoh pendhidhik kang duwé reputasi apik ing masarakat Sulawesi Kidul
Quraish éntuk motivasi lan mulane tresna marang babagan tapsir amarga bapake asring ngajak dhèwèké sinau bareng
Ing wayah iki bapake ngandhakake nasihat kang wujud ayat Al-Qur’an
Kontribusine ing babagan pendhidhikan kebukti saka usahane ngrumat 2 perguruan tinggi ing Ujungpandang, ya iku Universitas Muslim Indonésia (UMI), sawijining perguruan tinggi swasta gedhé dhéwé ing kawasan Indonésia pérangan wétan, lan IAIN Alauddin Ujungpandang
Dhèwèké uga kecathet dadi manten rektor sajeroning 2 perguruan tinggi mau: UMI 1959 – 1965 lan IAIN 1972 – 1977
Abdurrahman ya iku wong kang pikirane maju, mula dhèwèké percaya manawa pendhidhikan ya iku dadi agen pangowah
Sikap lan pandhangane bisa didelok saka latar buritan pendhidhikane, ya iku Jami’atul Khair, sawijining lembaga pendhidhikan Islam tuwa dhéwé ing Indonésia
Murid-murid kang sinau ing lembaga iki diwarahi gagasan-gagasan obahan lan pamikir Islam amarga lembaga iki duwé gayutan kang raket karo sumber-sumber pembaruan ing Timur Tengah kaya ta Hadramaut, Haramaian lan Mesir
Akèh guru kang ditekaake ing antarané Syaikh Ahmad Soorkati kang asalé saka Sudan, Afrika
Quraish nalika cilik wis seneng marang al-Qur’an sakawit umur 6-7 taun
Dhèwèké kudu mèlu pengajian al-Qur’an kang dianakake déning bapake dhéwé
Saliyané akon maca al-Qur’an, bapake uga nyritakake kisah-kisah sajeroning al-Qur’an
Taun 1973 dhèwèké dikongkon mulih ing Ujungpandang déning bapake kang wektu iku dadi rektor, kanggo mbiyantu pendhidhikan ing IAIN Alauddin
Dhèwèké dadi wakil rektor babagan akademis lan kemahasiswaan tekan taun 1980
Saliyané ing kalungguhan iku, dhèwèké uga asring makili bapake kang wis sepuh kanggo nglakokaké tugas-tugas pokok tinamtu
Sawisé iku, Quraish Shihab dipasrahi kalungguhan, kaya ta koordinator Perguruan Tinggi Swasta Wewengkon VII Indonésia pérangan wétan, pembantu pimpinan kepulisian Indonésia Wétan sajeroning babagan pembinaan mental, lan liya-liyané ing jaba kampus
Dhèwèké uga isih bisa ngrampungaké tugas penelitiane, antarané Penerapan Karukunan Urip Beragama ing Indonésia (1975) lan Masalah Wakaf Sulawesi Kidul (1978)
Taun 1984 ya iku babak anyar Quraish Shihab kanggo nerusaké kariere
Mula dhèwèké pindhah tugas saka IAIN Ujung Pandang menyang Fakultas Ushuluddin ing IAIN Jakarta
Ing kéné dhèwèké mulang babagan Tapsir lan Ulum Al-Quran ing Program S1, S2 lan S3 tekan taun 1998.
Saliyané dadi dhosen, dhèwèké uga dadi Rektor IAIN Jakarta suwéné 2 periode (1992-1996 lan 1997-1998)
Sawisé iku dhèwèké dadi Mantri Agama kurang luwih 2 wulan ing awal taun 1998, banjur dadi Duta Besar Luar Biyasa dan Berkuasa Penuh Républik Indonésia kanggo nagara Républik Arab Mesir ngrangkep nagara Républik Djibauti ing Kairo
Saliyané mulang ing Jakarta dhèwèké uga dadi Ketua Majelis Ulama Indonésia (MUI) Pusat (sakawit 1984), anggota Lajnah Pentashhih Al-Qur'an Departemen Agama sakawit 1989
Dhèwèké uga mèlu organisasi profésional, kaya ta Asisten Ketua Umum Ikatan Cendekiawan Muslim se-Indonésia (ICMI), Pengurus Perhimpunan Ilmu-ngèlmu Syariah, lan Pengurus Konsorsium Ilmu-ngèlmu Agama Dapertemen Pendhidaikan lan Kebudayaan
Aktivitas liyané ya iku Dewan Redaksi Studia Islamika: Indonésian journal for Islamic Studies, Ulumul Qur 'an, Mimbar Ulama, dan Refleksi jurnal Kajian Agama lan Filsafat
Saliyané kabèh mau, H.M.Quraish Shihab uga dikenal dadi penulis lan penceramah dhedhasar saka latar buritan keilmuan saka kamampuane ngandhakake pendhapat lan gagasan kanthi basa sedherhana, nanging lugas, rasional, moderat, mula bisa ditampa déning kabèh masarakat
Dhèwèké biyasa cramah ing masjid al-Tin lan Fathullah, ing lingkungan pejabat pamarintah kaya ta pengajian Istiqlal sarta ing TV utawa médhia elektronik, khususé ing wulan Ramelan
Quraish Shihab dudu siji-sijiné nimpuna al-Qur'an ing Indonésia, nanging dhèwèké bisa ngandhakake pesen-pesen al-Qur'an sajeroning konteks jaman saiki lan masa modhèren, mula dhèwèké kondhang lan luwih unggul saka nimpuna al-Qur'an liya
Sajeroning babagan tapsir, dhèwèké nganggo métodhe tapsir maudu’i (tematik), ya iku nafsir kanthi ngumpulake ayat al-Qur'an kang kasebar sajeroning pirang-pirang surat kang mbasa masalah kang padha, banjur njelasakae pangerten kabèh saka ayat-ayat mau lan njupuk kesimpulan utawa jawaban saka masalah kang dadi pokok basan
Miturute, kanthi métodhe iki bisa diungkapke pendhapat-pendhapat al-Qur'an ing masalah panguripan, sisan dadi bukti manawa ayat al-Qur'an bisa gathuk karo perkembangan iptek dln kemajuan peradaban masarakat
Kurès Shihab uga aktif sajeroning nulis
Ing koran Pelita, saben Rebo dhèwèké nulis sajeroning rubrik "Pelita Hati"
Dhèwèké uga dadi pengasuh rubrik "Tapsir Al-Amanah" sajeroning majalah Amanah ing Jakarta
Dhèwèké dadi anggota Dewan Redaksi kalawarta Ulumul Qur`an lan Mimbar Ulama kang terbit ing Jakarta
Kurès Shihab nerbitake buku kaya ta Tapsir Al-Manar,Keistimewaan dan Kelemahannya (Ujung Pandang, IAIN Alauddin, 1984), Filsafat Hukum Islam (Jakarta, Departemen Agama, 1987), lan Mahhota Tuntunan Ilahi (Tapsir Surat Al-Fatihah) (Jakarta, Untagma, 1988).
Wong Azerbaijan Bangsa Azerbaijan utawi bangsa Azeri inggih punika nama salah satunggalipun bebrayan ingkang mapan ing wewengkon Kaukasus ngantos dumugi nagari Iran
Sanaos asal-usulipun bangsa Azerbaijan punika boten cetha, nanging ing sadangunipun sajarah, laladan lan kawula bangsa Azeri sampun kathah nampi "invansi" (dipunjajah bangsa sanès)
Wewengkon bangsa Azeri ingkang sepisanan dipunlemponganaken bangsa Pèrsi nalika abad kaping 6 sadèrèngipun Masehi, kakuaosanipun Pèrsi ing wewengkon kasebat dipunpendhet déning bangsa Turki
Sadangunipun abad kaping 13, wewengkon punika wonten sangandhapipun kakuaosanipun Genghis Khan
Kathahipun saking sing ndunungi bangsa Azeri punika agaminipun Islam
Tiyang Arab wiwitanipun nepangaken agami Islam ing wewengkon punika nalika abad kaping-7, lan wiwit wekdal samanten agami punika dipunpraktikaken ing wewengkon bangsa Azerbaijan
Nalika taun 1979, kathah tiyang Azeri ingkang damel koloni-koloni émigran ing nagara-nagara Asia Tengah
Koloni Azeri ing Turkmenistan méh sadaya wasis ing babagan ngulah lisah ("lenga")
Ing nagari Asia Tengah sanèsipun, komunitas Azeri kapérang dados kalih kelompok, inggih punika komunitas tiyang tani désa lan komunitas sing ndunungi kutha ingkang kathahipun nyambut damel dados teknisi lan insinyur
Tiyang Azeri Turkmenistan limrahipun agaminipun Islam aliran Singah, nanging kathah ugi ingkang aliranipun Hanafi
Aliran Singah Azeri inggih punika gegayutan sajarah antawisipun Azerbaijan lan Iran
Ngantos dumugi abad kaping 20, kathah tiyang Azeri langkung ngakeni piyambakipun minangka tiyang Islam tinimbang tiyang Azerbaijan utawi Turki
Tiyang punika pitados bilih dados "komunitas agami Islam" langkung wigatos tinimbang dados satunggalipun bangsa
Demian Aditya Aditya Prambudhi, langkung misuwur kanthi nama Demian (#ALIH)
Demian Aditya punika salah satunggaling "illusionist" Indonésia
Demian punika putra pambajeng saking sadulur ingkang cacahipun kalih
Damian Aditya wiwit sinau sulap nalika yuswanipun nembé 10 warsa
Damian sinau sulap nalika iku kanthi otodidak
Karir Demian dipunwiwiti nalika warsa 2002
Nalika samanten, Demian ndhèrèk salah satunggaling kompetisi pemilihan Abang saha None Jakarta
Wonten ing lomba punika, Damian saged menangaken kalih juwara inggih punika dados "Abang Persahabatan 2002" saha "Abang Favorit 2002"
Nalika wiwitan warsa 2007 Demian dados bintang wonten acara tivi kang sepisanan, acara punika irah-irahanipun sami kaliyan namanipun piyambak inggih punika "Demian Sang Illusionist"
Acara punika saged tampil kirang langkung kalih warsa wonten salah satunggaling stasiun tivi swasta inggih punika ANTV
Warsa 2009, Demian ugi gadhah acara wonten SCTV
Acara punika ugi gadhah irah-irahan sami kaliyan namanipun, inggih punika "House Of Demian"
Nalika pungkasan warsan 2009 ngatos wiwitan warsa 2010, stasiun tv Trans7 ngajak Demian dados wonten acara kanthi irah-irahan "Begadang"
Nalika sasi April 2010 Demian ugi tampil malih wonten ing acara ingkang irah-irahanipun "Gara-Gara Magic" ingkang dipunbabaraken déning Trans7
Dinten Jumat, tanggal 13 Juni 2008, Demian saged teleportasikaken salah satunggaling bal ageng kanthi dhiameter 8 mèter saha tiyang ingkang cacahipun pitu saking Lapangan Blok S Jakarta ngantos Lapangan Gasibu Bandung, Jawa Barat
Demian nikah kaliyan artis Yulia Raachman
Saking pernikahan punika Demian patutan ingkang lair tanggal 23 Oktober 2009 wonten RS
Nama putranipun punika Kiandra Aldia Arka.
Wong Tajik Suku Tajik iku suku kang urip ing Républik Rakyat Cina
Ing pérangan wétan kutha Pamir, Xinjiang kang dadi "pintu gerbang" lumebu ing China ing panggonan sakulone Taxkorgan Tajik Autonomous Country kutha kang dibangun wiwit taun 1950-an
Panggonan iki wis dipanggoni suku Tajik wiwit biyèn
Akeh-akèhé 41.028 Suku Tajik manggon ing sajeroning masarakat kang kompak ing Taxkorgan, lan ing Xinjiang kidul, uga kalebu Shache, Zepu, Yecheng lan Pishan
Saliyané suku Tajik ing Taxkorgan, urip bebarengan karo Suku Uygurs, Kirgizs, Xibes lan Hans." Wiwit dhisik, wong suku Tajik uripé ing padang rumput kanthi cara angon, lan bercocog tanam
Ing mangsa semi, Suku Tajik nandur jelai gandum, kacang-kacangan, lan tuwuhan kang bisa tahan nalika mangsa dingin
Wong suku Tajik angon kéwan ternak nalika mangsa panas, golèk suket, panen ing mangsa palastra, lan banjur thengok-thengok ing omah nalika mangsa dingin, uripé uga nomaden
Wong lanang lan wadon migunakaké kaus sikil kang dawa, sepatu bot kulit wedhus kang lembut lan dawa kanthi sol kulit yak, lan entheng lan bisa tahan suwi, mathuk kanggo mlaku-mlaku ing gunung